text: Koondise üks nooremaid liikmeid Siim-Sander Vene oli aga juba selles valiksarjas eestlaste oluline tegelane. Suurimaks korvikütiks kerkimine pole seejuures kaugeltki ainus näitaja, sümpaatne oli kogu mehe olek. Oma puudused on temalgi, kuid tervikuna on ta kõige rohkem tänapäeva korvpalluri moodi – atleetlik, osav, normaalse kiiruse ja hea viskega. Tema ümber annab tulevikus koondist ehitada küll.